Hann var hitalaus og líkamsskoðun var ómarkverð utan útbrota á hand - og fótleggjum ( mynd 1 og mynd 2 ) . Því var ákveðið að meðhöndla sjúklinginn með amoxicillín 50 mg / kg / dag í tvær vikur . Komist sjúkdómurinn á snemmkomið dreift form ( e. early disseminated form ) geta komið fram fleiri erythema migrans-breytingar auk þess sem heilataugalamanir ( einkum andlitstaugarlömun ) og einkenni heilahimnubólgu geta komið fram . 1 Þá ber að geta þess að í Skandinavíu ( þar sem sjúkdómurinn er gjarnan kallaður neuroborreliosis ) eru einkenni frá taugakerfi algengust , en í Bandaríkjunum eru liðbólgur algengastar . Mótefnamælingar geta verið hjálplegar ef sjúklingur er talinn vera með Lyme-sjúkdóm á seinni stigum og engin útbrot eru til staðar . 5 Nýlega hefur skógarmítill ( Ixodes ricinus ) fundist á Íslandi , en hann getur borið B. burgdoferi . Bakterían hefur ekki greinst í skógarmítli hér . Ekki er heldur þekkt að innlent smit hafi valdið Lyme-sjúkdómi ( Læknablaðið 2009 ; 95 : 791 ) . B. burgdoferi bakterían er hins vegar algeng í blóðmaurum í Skandinavíu sem og í Norðurríkjum Bandaríkjanna . Í ljósi tíðra ferðalaga Íslendinga utanlands og algengi sjúkdómsins í nágrannalöndum okkar ættu læknar á Íslandi að kannast við einkenni Lyme-sjúkdóms .